**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 38: Тэма ўрока:** Састаў ліку 8

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць ведаць састаў ліку 7.

**Задачы:**

* Пазнаёміць вучняў з саставам ліку 8;
* вучыць выконваць складанне і адніманне лікаў на практычнай аснове;
* працягваць работу па фарміраванню ўмення рашаць задачы, якія раскрываюць сэнс дзеянняў складання і аднімання;
* развіваць вусныя вылічальныя навыкі, лагічнае мысленне;
* садзейнічаць выхаванню самастойнасці ў меркаваннях.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Так, маленькія мае, маўчок –

Пачынаецца ўрок!

**ІІ Актуалізацыя ведаў і навыкаў навучэнцаў.**

Гульнявое заданне “Знайдзі сваё месца”.

1 2 8 3 4 5 6 7 9 10

* Які лік “заблудзіўся”?
* Пастаўце яго на сваё месца. (вучні выконваюць заданне ў парах на парце.)

*Характарыстыка ліку 8.*

***Вусны лік***

1)Гульня “Рабі хутка і правільна!

Заданне выконваюць вучні каля дошкі. Астатнія вучні з дапамогай сігнальных картак правяраюць заданне. (“Светлафор” – картка з зялёнай стараной – правільна, з чырвонай – няправільна.)

4 + 2 5 + 2 3 + 2

5 – 3 4 – 4 3 – 1

6 + 1 5 – 2 4 + 3

7 – 4 3 + 3 7 – 2

2)Параўнанне лікаў 6 і 8 на практычнай аснове.

* На колькі 5 менш за 8? На калькі 8 больш за 5?
* Што трэба зрабіць, каб кругоў і трохвугольнікаў стала аднолькава?

3)Вершаваная задача.

*Мы – вялікая сям’я.*

*Самы маленькі – гэта я.*

*Адразу нас не палічыць,*

*Маша ёсць і Ваня ёсць,*

*Юра, Шура, Паша, Саша*

*І Наташа ў нас ёсць.*

*Мы па вуліцы ідзем –*

*Усе гавораць – дзіцячы дом.*

*Палічыце вы хутчэй.*

*Колькі нас ў сям’і дзяцей.* (8.)

 - Як завуць дзяцей у гэтай сям’і. (Настаўнік на дошцы прымацоўвае карткі з імёнамі дзяцей.)

 - З якой літары напісаны гэтыя словы? Чаму?

 - Якое імя можа быць у самага маленькага члена сям’і? (Вучні прапаноўваюць свае варыянты імён.)

 - Колькі хлопчыкаў, дзяўчынак?

 - Каго больш, менш? На колькі?

4)Запаўненне пустых клетачак.

- Дамалюйце столькі кропачак, каб разам іх стала 8. (Заданне выконваецца на картках.)

 

* Колькі трэба дабавіць да 7 (5, 4, 6, 3, 2), каб атрымаць 8?
* Якія прыклады можна саставіць да гэтага задання? (7 + 1 = 8, 5 + 3 = 8,

 4 + 4 = 8 і г.д.)

**Настаўнік: Тэма нашага ўрока** - Састаў ліку 8. Сёння на ўроку мы пазнаёмімся з саставам ліку 8, будзем вучыцца параўноўваць лікі ў межах васьмі, рашаць простыя задачы.

**ІІІ Засваенне новых ведаў.**

***Работа з вучэбным дапаможнікам*** (с.76)

Тлумачэнне адбываецца з апорай на малюнак. Вучні называюць лікі з якіх можа быць састаўлены лік 8.

С. 22, № 2

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Вучні складаюць прыклады да прапанаваных схем.



***Фізкультхвілінка***

Ой, зіма, зіма, зіма! (хлапкі)

Весялей цябе няма! (нахілы)

Рыпіць сняжок, мароз і лёд! (прысяданні)

Сумёты снегу! Новы год! (кругі рукамі)

Санкі, горкі, гоман, смех!

Мароз люты, белы снег! (рукі ўверх)

Весяляцца ўсе як я! (хлапкі над галавой)

Колькі радасці ў вачах! (скачкі)

**ІV Першасная праверка новых ведаў і спосабаў дзейнасці.**

1)С.76, №1

У заданні абмяркоўваюцца розныя варыянты саставу ліку 8 на аснове сюжэтнай ілюстрацыі.

2)с.76, №3

- Назавіце суседзяў ліку 7, 5, 6, 4.

3)с.77, №4

Рашэнне задачы. (Чытаецца задача, выбіраецца схема да задачы, называецца рашэнне і адказ.)

4)с.77, №5

Гульня “Магазін”

**V Прымяненне ведаў.**

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

***Фізкультхвілінка для вачэй***

1)с.41 – заданне ад божай кароўкі.

Заданне на састаў ліку 8.

2)с.41, №1

Матэматычная пропісь.

3)с.41, №3

Вучні разам з настаўнікам чытаюць задачу, называюць умову і пытанне, складаюць схему з геаметрычных фігур. Самастойна запісваюць рашэнне і адказ

**VІ Замацаванне новых ведаў і спосабаў дзейнасці.**

1)с.41, №2

У прыклады трэба ўпісаць прапушчаныя лікі.

8 = 7 + … 8 = 4 + …

8 = … + 2 8 = … + 5

8 = 5 + … 8 = 2 + …

2) С. 22, № 3

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Трэба дамаляваць у кожным доме столькі акон, каб іх стала 8, а потым дапоўніць адпаведныя прыклады.



**VІІ Падвядзенне вынікаў.**

* З саставам якога ліку мы знаёміліся на ўроку?
* На якія дзве часткі можна разбіць лік 8? Назавіце.

**VІІІ Рэфлексія “ Тры М”.**

Вучням прапануецца назваць тры моманты на ўроку, якія ў іх атрымаліся добра і прапанаваць адно дзеянне, якое палепшыць іх работу на наступным уроку.